Ilesia de Nuestra Sinyora d'os Ánchels de Penyaflor

No entivocar-se con a ilesia de Santa María d'os Ánchels de Zaragoza.


A ilesia de Nuestra Sinyora d'os Ánchels de Penyaflor ye una ilesia que se troba en o barrio rural de Penyaflor, Zaragoza (Comarca Central, Aragón).

 Descripción 
Ye una ilesia mudéchar de meyaus d'o sieglo XVI con nau unica de cuatre trampos, cubierta con vueltas de crucería sencilla, y abside poligonal. En o sieglo XX ista construcción sofrió una reforma en clau neomudéchar que suposó a ubertura d'a frontera oriental y a introducción de bels motivos decorativos nuevos en o primer cuerpo d'a torre.Iste texto prene como referencia a declaración de Bien d'Intrés Cultural publicada en o BOA n.º 47 de calendata 22 d'abril de 2002 y s'achusta a l'artíclo 13 LPI

Dita torre se troba adosada a o muro meridional, tien estructura interna cristiana, planta cuadrada y cuatre cuerpos en altura, estando o zaguer fruito d'una ampliación d'o sieglo XVII. L'inferior tien acceso a traviés d'a ilesia y forma una capiella cubierta con vuelta de ladriello por aproximación de filadas, sobre la que se sitúa o coro alto, que da acceso a la resta d'os cuerpos.

Destaca a decoración exterior d'a torre, cualos cuerpos se troban diferenciaus por a suya grandaria progresivament mas chicota y por una serie d'impostas almenadas. Toda a decoración va realizada en ladriello resaltau formando motivos tipicos de l'arte mudéchar como son as cruces, os rombos y as esquiniellas simplas u a la manganeta.

 Referencias 

 Vinclos externos 

  En a web d'o SIPCA
  En aragonmudejar.com
  Ficha en gcatholic.org

Anchels
Anchels de Penyaflor
Anchels de Penyaflor
Anchels de Penyaflor
Penyaflor
Anchels de Penyaflor
Anchels de Penyaflor
Categoría:Biens d'Intrés Cultural d'Aragón
Categoría:Molimentos de Penyaflor